Grefsen menighet

Grefsen menighet var en menighet i Oslo domprosti i Oslo bispedømme i Den norske kirke, med Grefsen kirke som menighetskirke.

Historikk 

Grefsen menighet ble opprettet ved kgl.res. av 11. juni 1937, da den østre delen av Vestre Aker menighet ble skilt ut som egen menighet.

Sinsen menighet ble opprettet fra 1. oktober 1957 ved kronpr. reg. res. av 30. november 1956 av bl.a. av deler av Grefsen menighet. Ny grense mot Torshov menighet ble fastsatt ved kgl.res. av 3. oktober 1958 II 2 (jfr. V.). Solemskogen m.v. ble lagt til menigheten ved samme res. II 5. Tonsen menighet ble opprettet fra 1. januar 1959 ved kgl.res. av 3. oktober 1958 av bl.a. deler av Grefsen menighet.

Ved kgl.res. av 1. oktober 1965 ble en del av Grefsen menighet overført til en nyopprettet Nordberg menighet.

Kilder 

 Historikk for prestegjeld og sogn i Oslo, arkivverket.no

Oslo bispedømme
Prestegjeld i Oslo bispedømme
Menigheter i Oslo